**PIEGĀDES LĪGUMS Nr.2018/09**

|  |  |  |
| --- | --- | --- |
| Jūrmalā |  | 2018.gada 30.maijā |

VSIA „Nacionālais rehabilitācijas centrs „Vaivari””, reģistrācijas Nr.40003273900, juridiskā adrese: Asaru prospekts 61, Jūrmala, LV-2008, turpmāk tekstā - „Pircējs”, kuru uz reglamenta pamata pārstāv valdes priekšsēdētāja Anda Nulle un valdes loceklis Mārtiņš Oliņš, no vienas puses, un

SIA „Akvarius”, reģistrācijas Nr.40103031530, juridiskā adrese: Tirzas iela 1, Rīga, turpmāk tekstā - „Pārdevējs”, kuru uz statūtu pamata pārstāv valdes loceklis Andrejs Drozdovs, no otras puses, abi kopā un katrs atsevišķi turpmāk saukti - „Puses/ puse”, pamatojoties uz atklāta konkursa, ID Nr. VSIA NRC „Vaivari” 2018/09, rezultātiem, noslēdz šāda satura līgumu, turpmāk - „Līgums”:

1. **LĪGUMA PRIEKŠMETS**
	1. Pārdevējs apņemas pārdot un piegādāt Pircējam apkures kokskaidu granulas (turpmāk – granulas) kuras atbilsts un tiek piegādātas saskaņā ar iepirkuma tehniskajā specifikācijā, Tehniskajā - Finanšu piedāvājumā (1.pielikums) noteikto, par tajā noteiktajām cenām, saskaņā ar Pircēja pilnvarotās personas ikreizēju pasūtījumu.
	2. Granulu piegādi uz Pircēja katlumāju Jūrmalā, Asaru prospektā 61, LV 2008 un iekraušanu uzglabāšanas bunkurā, Pārdevējs nodrošina par saviem līdzekļiem.
2. **LĪGUMCENA, GRANULU CENA UN NORĒĶINU KĀRTĪBA**
	1. Līgumcena ir 169470 EUR (viens simts sešdesmit deviņi tūkstoši četri simti septiņdesmit euro, 00centi) bez pievienotās vērtības nodokļa (turpmāk – PVN).
	2. Piegādājamo preču apjoms Līgumā nav noteikts un Pircējs preces pasūta pēc to faktiskās nepieciešamības. Pircējs ir tiesīgs nepasūtīt preces vai daļu no precēm bez jebkādu pretenziju izvirzīšanas no Pārdevēja puses.
	3. Granulu cena par vienu tonnu visā Līguma darbības laikā ir noteikta 161,40 EUR bez PVN. Granulu vienības cenā ir iekļauta piegādes (transportēšanas) un granulu izkraušanas izmaksas, kā arī granulu laboratorisko testu veikšana, ko veiks sertificēta laboratorija reizi mēnesī pēc Pasūtītāja izvēles, lai pārbaudītu granulu atbilstību tehniskās specifikācijas prasībām.
	4. Samaksu Pārdevējam par piegādātajām granulām Pircējs veic ne vēlāk kā 30 (trīsdesmit) dienu laikā no rēķina saņemšanas brīža.
	5. Norēķini tiek veikti EUR bezskaidras naudas pārskaitījuma veidā uz Pārdevēja kredītiestādes norēķinu kontu, kas norādīts Līgumā un Pārdevēja izsniegtajā rēķinā.
	6. Par samaksas dienu tiek uzskatīta diena, kad Pircējs veicis naudas pārskaitījumu, ko apliecina attiecīgs maksājuma uzdevums.
3. **PIEGĀDES KĀRTĪBA**
	1. Granulas tiek piegādāta pa daļām visā Līguma darbības laikā saskaņā ar Pircēja pilnvarotās personas ikreizēju pasūtījumu.
	2. Piegāde tiek veikta ar pretendenta nodrošinātu transportu ar pneimomašīnu.
	3. Pircējs apņemas granulas pasūtīt savlaicīgi, vismaz 3 (trīs) darba dienas iepriekš, lai Pārdevējs varētu izpildīt Līgumā noteiktās saistības.
	4. Pārdevējs apņemas Pircēja pasūtītās granulas piegādāt ne vēlāk kā 3 (trīs) darba dienu laikā no pasūtījuma saņemšanas brīža.
	5. Pārdevējs apņemas ievērot Līguma noteikumus un visus Latvijas Republikā spēkā esošos normatīvos aktus, kas attiecas uz granulu piegādi, transportēšanu, uzskaiti u.t.t..
	6. Piegādājot granulas, Pārdevēja pilnvarotā persona izsniedz Pircējam rēķinu par piegādātajām granulām. Gadījumā, ja Pārdevējs rēķinu nav izsniedzis, Pircējs nav atbildīgs par samaksas neveikšanu Līgumā noteiktajā termiņā.
	7. Pēc Pasūtītāja rakstiska pieprasījuma Piegādātājam ar saviem resursiem nekavējoties jānodrošina kravas svara pārbaude. Par pieprasījuma saņemšanu parakstās transporta līdzekļa autovadītājs vai cita Piegādātāja pilnvarotā persona.
		1. Svarus piegādātās preces svara noteikšanai izvēlas Pasūtītājs, svariem jābūt verificētiem atbilstoši Latvijas Republikas normatīvajiem aktiem.
		2. Svaru pārbaude iespējama visā piegādes līguma darbības termiņā, bet ne biežāk kā reizi kalendārā mēneša laikā.
4. **PUŠU ATBILDĪBA**
	1. Pārdevējs apliecina, ka ir licencēts vai sertificēts atbilstoši normatīvo aktu prasībām, lai Latvijas Republikas teritorijā nodarbotos ar nolikumā minēto preču tirdzniecību. Pārdevējs garantē, piegādāto granulu kvalitātes atbilstību Tehniskajai specifikācijai un Latvijas Republikā spēkā esošajiem normatīvajiem aktiem visu Līguma darbības laiku.
	2. Pārdevējs apņemas granulu piegādi veikt Līgumā noteiktajā termiņā. Par katru nokavēto dienu Pārdevējs maksā Pircējam līgumsodu 0,1% apmērā no pasūtīto granulu vērtības, bet ne vairāk kā 10 % no kavētā pasūtījuma vērtības.
	3. Pārdevējs apņemas granulas piegādāt pavadzīmē norādītajā svarā. Ja līguma 3.7.punkta kārtībā tiek konstatēts, ka piegādātās preces daudzums neatbilst pavadzīmē norādītajām, Pārdevējs maksā Pircējam līgumsodu 0,1% apmērā no pasūtīto granulu vērtības, bet ne vairāk kā 10 % no kavētā pasūtījuma vērtības.
	4. Gadījumā, ja Pircējs savas vainas dēļ neveic samaksu par piegādātajām granulām Līgumā noteiktajā termiņā, tas maksā Pārdevējam līgumsodu 0,1% apmērā no nesamaksātās summas par katru nokavēto dienu, bet ne vairāk kā 10% no termiņā neveiktā maksājuma.
	5. Līgumsoda samaksa neatbrīvo no saistību izpildes un zaudējumu segšanas pienākuma.
	6. Gadījumā, ja Pārdevējs kavē granulu piegādi ilgāk par 10 (desmit) kalendārajām dienām, Pircējam ir tiesības piesaistīt trešās personas, kuras veic granulu piegādi un Pārdevējs pēc pirmā Pircēja pieprasījuma kompensē Pircējam visus izdevumus, kas Pircējam tādejādi radušies.
5. **NEPĀRVARAMA VARA**
	1. Puses ir atbrīvotas no atbildības par daļēju vai pilnīgu saistību neizpildi, kas radusies nepārvaramas varas rezultātā. Šādos gadījumos Pušu attiecības risināmas normatīvajos aktos noteiktajā kārtībā.
6. **LĪGUMA SPĒKĀ STĀŠANĀS, GROZĪŠANA, IZBEIGŠANA, STRĪDU IZSKATĪŠANA**
	1. Līgums stājas spēkā tā abpusējas parakstīšanas brīdī un spēkā 12 (divpadsmit) mēnešus no tā spēkā stāšanās brīža.
	2. Līgumu var grozīt vai izbeigt, Pusēm vienojoties. Visi Līguma grozījumi noformējami rakstveidā un pēc parakstīšanas tie kļūst par Līguma neatņemamu sastāvdaļu.
	3. Pircējam ir tiesības vienpusēji atkāpties no Līgumu, nosūtot attiecīgu paziņojumu Pārdevējam, ja:
		1. Pārdevējs ir piegādājis kvalitātes prasībām neatbilstošas granulas;
		2. Pārdevējs atkārtoti kavē Līgumā noteikto granulu piegādes termiņu
		3. Pircējam ir zudusi nepieciešamība pēc precēm.
	4. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek risināti normatīvajos aktos noteiktajā kārtībā.
7. **CITI NOTEIKUMI**
	1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to apliecināt.
	2. Katrai pusei ir nekavējoties, bet ne vēlāk kā trīs darba dienu laikā, jāziņo otrai pusei par savas juridiskās adreses vai norēķinu rekvizītu maiņu.
	3. Pircēja par Līguma izpildi atbildīgā persona ir Tehniskās nodaļas vadītājs Deniss Romanovičs, tālrunis 29293501, e-pasts: deniss.romanovics@nrc.lv .
	4. Pārdevēja par Līguma izpildi atbildīgā persona ir Andrejs Drozdovs, tālrunis 26339943, fakss: 67870405, e-pasts: andrej@akvarius.lv.
	5. Gadījumos, kas nav paredzēti Līgumā, Puses rīkojas saskaņā ar Latvijas Republikā spēkā esošiem normatīvajiem aktiem.
	6. Līgums izstrādāts un noformēts latviešu valodā uz trim lapām ar diviem pielikumiem, divos eksemplāros ar vienādu juridisko spēku – pa vienam katrai pusei.
8. **PUŠU JURIDISKĀS ADRESES UN REKVIZĪTI**